
Indre Østfold kirkelige fellesråd  
 
INNKALLING 
INDRE ØSTFOLD KIRKELIGE FELLESRÅD 
  
Tid:   01.09.2026 kl 18.30 
Sted: Spiserommet på kirkekontoret i Askim. 
 
Innkalte: Bjørn Solberg (leder/Eidsberg), Tormod Karlsen (nestlededer/Trøgstad), Jan Mathisen(Hobøl), Iver Ludvig Langseth (Spydeberg), Arne Lein (Askim), Bjørnar Grønbech (kommunal repr.), prost Kjartan Bergslid. 
Fra administrasjonen: kirkeverge Anne-Grethe Larsen.

Varamedlemmer innkalles ved behov.  
Vær vennlig å gi rask beskjed dersom du må melde forfall til møtet. Forfall meldes til kirkevergen.  

Saksliste 
 
Sak 35/26	Godkjenning av innkalling og saksliste. 
Forslag til vedtak: Innkalling og saksliste godkjennes med eventuelle tilleggssaker. 

Sak 36/26	Godkjenning av protokoll fra møte 09.06.2026
Forslag til vedtak: Protokollen godkjennes. 
 
Sak 37/26	Orienteringer. 
		
Orientering fra prosten, kirkevergen og FR-leder om aktuelle saker. 
Prosten: 
 
Kirkevergen: 
- Diverse arbeid gjennomført på Kirkestallen i Trøgstad i løpet av sommeren. 
- Status arbeid på Båstad kirke, Hobøl kirke, etablering av minnelund i Spydeberg
- Oppfølging branntilsyn
- Strømsparing vinteren 2026/2027. Hvordan bruker vi byggene i januar, februar? 
- Møte med formannskapet 11.9.
- Henvendelse fra kommunen vedr ulovlig oppmerking av p-plasser. 


Leder i fellesrådet:  

 		Forslag til vedtak: Tas til orientering. 

Sak 38/26	Regnskapsrapport pr 31.07.2026. Budsjett 2027. 
Regnskapsrapporten pr 31.7 viser et mindreforbruk på kr 5 565 839. Det ligger med to vedlegg til denne saken; en overordnet oversikt og en mer detaljert oversikt. 
	Kommentarer til rapporten: 
Årets lønnsoppgjør blir etterbetalt i september lønnskjøringen. Lønnsforhandlinger til ledergruppa blir gjennomført 1. halvdel i oktober. 
	Tilskudd til KUL (trosopplæring) ble tilslutt utbetalt sent i juni måned. Vi har ennå ikke fått tildelingsbrev for KUL, kateket og diakon fra bispedømme. Så vi har ført tilskuddet inn etter beste evne. 
Kostnaden til strøm er over budsjett og selvfølgelig noe lavere nå i sommermånedene, men der vil det bli et overforbruk. 
Konfirmantinnbetalinger er ikke regnskapsført enda da noen har hatt leir i juni og i august. Denne inntekten kommer og også utgiften til leir. 


Budsjett 2027. Kirkevergen har startet arbeidet med budsjett 2027. Foreløpig har det ikke kommet noen signaler fra kommunen på rammen for 2027. Kirkevergen vil gi en orientering i møte om budsjett 2027. 

Forslag til vedtak: Regnskapsrapport tas til orientering. Informasjon om budsjett 2027 tas til orientering. 

Sak 39/26	Oppfølging av sak 44/25 Utbygging av Tomter kapell. 
I sak 44/25 behandlet Indre Østfold kirkelige fellesråd forslag om å utrede utbygging av Tomter kapell. Fellesrådet vedtok følgende: 
Fellesrådet ber kirkevergen utrede saken nærmere i løpet av 2026. Se på behovet for gravkapell for østsiden av Glomma. Viktig med en dialog med kommunen om dette på et tidlig tidspunkt. 
Som oppfølging av vedtaket har kirkevergen vært i dialog med administrasjonen i Indre Østfold kommune om framtidig behov for seremonirom og muligheten for å prioritere et slikt prosjekt. 
Tomter kapell har i dag begrenset kapasitet, og det forekommer enkelte gravferder hvor antall deltakere overstiger kapasiteten i bygget. Dette var bakgrunnen for at Hobøl og Tomter menighetsråd tok opp saken. 
Det er innhentet pris på en innledende utredning/mulighetsstudie for en eventuell utbygging. En slik utredning vil medføre kostnader og administrativ ressursbruk uten at det foreligger finansiering eller planvedtak for et eventuelt byggeprosjekt. 
I dialog med kommunens administrasjon er det ikke gitt signaler om at etablering eller utvidelse av seremonikapasitet er et prioritert investeringsområde. Tvert imot er tilbakemeldingen at kommunen samlet sett vurderer at det finnes tilstrekkelig bygningskapasitet til seremoni -og forsamlingsformål. 
Kirkevergen har forståelse for ønsket om større kapasitet ved Tomter kapell, og erkjenner at enkelte seremonier har vist begrensinger ved dagens anlegg, men konstaterer samtidig at dette gjelder et begrenset antall seremonier. 
Kirkevergen vurderer altså at dagens bygningsmasse samlet sett dekker det ordinære behovet for gravferdsseremonier i området. Kirkevergen minner videre om at fellesrådet står overfor betydelige oppgaver knyttet til vedlikehold av kirkebygg, gravplasser og andre investeringstiltak.  
Når kommunen heller ikke signaliserer behov for økt seremonikapasitet eller vilje til å prioritere et slikt investeringsprosjekt vurderer kirkevergen at det ikke er hensikstmessig å bruke fellesrådets midler på en videre utredning på nåværende tidspunkt. 
Administrasjonen anbefaler derfor at andre investeringstiltak prioriteres foran en utredning av utbygging ved Tomter kapell. 
Forslag til vedtak: 
1. Indre Østfold kirkelige fellesråd tar saken til orientering. 
2. Fellesrådet finner ikke grunnlag for å prioritere midler til utredning av utbygging av Tomter kapell på nåværende tidspunkt. 
3. Behovet for framtidig seremonikapasitet på østsiden av Glomma følges opp gjennom fellesrådets  arbeid med langsiktige planer for kirkebygg og gravplasser. 

	

Sak 40/26	KUL-høring
Prosten og KUL koordinatoren har på vegne av fellesrådet i Indre Østfold jobbet med høringen om ny rammeplan for kirkelig undervisning og læring. Deres svar ligger med som eget vedlegg
Linken til alle høringssakens papirer ligger her. (det er ganske mange). 
https://www.kirken.no/nb-NO/om-kirken/slik-styres-kirken/kirkeradet/hoeringer-fra-kirkeradet/hoering-rammeplaner-for-kirkelig-undervisning-og-laering/
Forslag til vedtak: Høringssvaret vedr ny rammeplan for KUL godkjennes. 

Sak /26	Eventuelt
Askim 25.08.2026 

Bjørn Solberg (sign.) 					Anne-Grethe Larsen 
Leder i IØKF						Kirkeverge i  IØKF 

